ત્યાં સુખી ઘરના છોકરા સ્કૂલ કોલેજના વેકેશન દરમ્યાન પોકેટ મની કમાવા માટે ફાસ્ટફૂડ જોઇન્ટ્સમાં કૂક કે વેઇટર તરીકે કામ કરે, છાપાં નાખવા જાય તો એમાં શરમ નથી ગણાતી. પોતે શોપિંગ કરવા જે મોલમાં જાય ત્યાં સાધારણ આર્થિક સ્થિતિ ધરાવતા લોકો દેખાય તો ત્યાં જવાનું બંધ કરી દેતા લોકો પણ મને મળ્યા છે. ‘ત્યાં તો કેવું ક્રાઉડ આવે છે’ આવું કહીને નાકનું ટીચકું ચડાવતા લોકો એવું કહેવા માગે છે કે, ‘ત્યાં તો શ્રમજીવી વર્ગ આવે છે, જ્યાં આપણા જેવા અપ્રામાણિક બિઝનેસમેન, લાંચિયા ઓફિસર્સ, સ્ટાફનું લોહી ચૂસનારા સાહેબો, કરચોરી કરનારા મોટા માણસોએ કે મહેનતથી દૂર ભાગનારાં આપણાં ફટવી મારેલાં સંતાનોએ ન જવાય.’